စိုးညွန့်လွင်

ဦးစိုးညွန့်လွင် ခေါ် ဦးစိုးကြီး သည် မြန်မာနိုင်ငံသား ကျူရှင်ဆရာ၊ နိုင်ငံရေးသမား၊ ရှမ်းပြည်နယ်အစိုးရအဖွဲ့ဝင် ပြည်နယ်ဝန်ကြီး အဖြစ်တာဝန်ယူခဲ့သူ နှင့် နိုင်ငံရေး အကျဉ်းသား တစ်ဦးဖြစ်သည်။

ငယ်ဘဝ 
ဦးစိုးညွန့်လွင် ကို မကွေးတိုင်း တောင်တွင်းကြီးမြို့နယ်တွင် မွေးဖွားသည်။

နိုင်ငံရေးဘဝ 
၂၀၁၅ ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်မှ ဝင်ရောက်ယှဉ်ပြိုင်ကာ ကလောမြို့နယ် ပြည်နယ်လွှတ်တော်ကိုယ်စားလှယ် အဖြစ် အနိုင်ရခဲ့ပြီး ရှမ်းပြည်နယ် လွှတ်တော်ကိုယ်စားလှယ် ဖြစ်လာကာ ၂၀၁၆ ခုနှစ် ဧပြီလတွင် ရှမ်းပြည်နယ် အစိုးရအဖွဲ့ဝင် စီမံကိန်းနှင့် ဘဏ္ဍာရေးဝန်ကြီးဖြစ်လာသည်။ ၂၀၂၀ ရွေးကောက်ပွဲတွင် အမျိုးသားဒီမိုကရေစီအဖွဲ့ချုပ် တောင်ကြီးမြို့နယ် ပြည်နယ်လွှတ်တော်ကိုယ်စားလှယ် အဖြစ် ထပ်မံအနိုင်ရခဲ့သည်။ ၂၀၂၁ ဖေဖော်ဝါရီလ (၁) ရက်နေ့ စစ်အာဏာသိမ်းမှု အတွင်း တောင်ကြီးမြို့တွင် ခေတ္တ ဖမ်းဆီးခံခဲ့ရသည်။ ယင်းနောက် ရန်ကုန်မြို့တွင် ထပ်မံဖမ်းဆီးခံခဲ့ရပြီး ၂၀၂၁ ခုနှစ် ဒီဇင်ဘာလ ၃၀ ရက်နေ့တွင် နိုင်ငံတော် ပုန်ကန်မှု ပုဒ်မ ၁၂၂(၁)ဖြင့် ထောင်ဒဏ် နှစ် (၂ဝ)၊ ပုဒ်မ ၁၂၄(က) ဖြင့် ထောင်ဒဏ် ၇ နှစ်နှင့် ငွေ ၁ သိန်း၊ ပုဒ်မ ၁၂၄(ဃ) ဖြင့် ထောင်ဒဏ် ၇ နှစ်နှင့် ငွေ ၁ သိန်း၊ ပုဒ်မ ၅ဝ၅ အမှု နှစ်မှုအတွက် ထောင်ဒဏ် ၄ နှစ် စုစုပေါင်းထောင်ဒဏ် ၃၈ နှစ် ချမှတ်ခံခဲ့ရသည်။ ထို့အပြင် အဂတိလိုက်စားမှုတိုက်ဖျက်ရေးဥပဒေပုဒ်မများဖြင့်စွဲဆိုထားသော  အခြားအမှုလေးမှုကို ၂၀၂၂ ခုနှစ် ဇန်နဝါရီလ ၂၈ ရက်နေ့တွင် အမိန့်ချမှတ်ခဲ့ရာ တစ်မှုလျှင် ထောင်ဒဏ်လေးနှစ်ဖြင့်  စုစုပေါင်း ထောင်ဒဏ် ၁၆ နှစ်ထပ်မံချမှတ်ခံခဲ့ရသည်။

ကိုးကား 

ရှမ်းပြည်နယ်အစိုးရအဖွဲ့ ဝန်ကြီးများ
၂၀၁၅ အထွေထွေရွေးကောက်ပွဲ ပါဝင်ယှဉ်ပြိုင်သူများ
၂၀၂၀ အထွေထွေရွေးကောက်ပွဲ ပါဝင်ယှဉ်ပြိုင်သူများ
မြန်မာ့နိုင်ငံရေး အကျဉ်းသားများ
သက်ရှိထင်ရှားပုဂ္ဂိုလ်များ
မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)